সুরমা জাহিদ: মানে এটা এজন্যই বললাম যে, অনেক সচ্ছল একটা পরিবার, তারপরও একজন বীরাঙ্গনার সাথে এই কাজটা করেছে। তারপরে মমতাজ আছেন, শ্রীপুরের, ওনার অবস্থা আরো করুণ। ওনাকে যখন টর্চার করা হয় তখন ওনার সাত-আটমাসের বাচ্চা ছিলো পেটে। পেটেই বাচ্চাটা মারা যায়। মরা বাচ্চাসহ হানাদাররা তাঁকে নির্যাতন করে। তখন গ্রামের মানুষ কেটে-টেটে তাঁর বাচ্চাটা বের করে, তাঁকে বাঁচানোর জন্য। ফলে তাঁর পায়খানা আর পেশাবের রাস্তা এক হয়ে যায়। দীর্ঘ চার-পাঁচবছর ঢাকা মেডিক্যালে বড় বড় কয়েকটা অপারেশন করেও ডাক্তাররা কিছুই করতে পারে নাই। তাঁর ভেতরে এতো ক্ষয়ক্ষতি হয়েছে। তখন তাঁর পায়খানার রাস্তাটা পেটের, নাভির কাছে করে দেয়া হয়েছে। আমরা তো নির্দিষ্ট সময়ে বাথরুমে যাই, ওনার সবসময় পেটের কাছে কাপড়ে সেটা পড়তে থাকে। এটাতো বোঝেনই, এসব বলাও কঠিন, কত নির্মম অবস্থা—